**Ú T M U T A T Ó**

**a projektmunka, szakdolgozat, diplomamunka elkészítéséhez**

**Debrecen 2015. május**

**Tartalomjegyzék**

1. **Bevezetés** 1

2. **Általános alapelvek** 1

3. **A projektmunka/szakdolgozat/diplomamunka felépítése és terjedelme** 2

4. **A projektmunka/szakdolgozat/diplomamunka kivitele** 3

4.1. Formátum 3

4.2. Szövegezés 3

4.3. Az ábrák, táblázatok készítésére vonatkozó előírások 4

4.4. Irodalmi hivatkozások 4

5. **A** **projektmunka/szakdolgozat/diplomamunka beadása** 5

6. **A projektmunka/szakdolgozat/diplomamunka értékelése** 5

7. **A szakdolgozat/diplomamunka védése** 6

**1. Bevezetés**

A kémia BSc és vegyészmérnök BSc szakos hallgatók tanulmányaikat **szakdolgozat**, a vegyész MSc szakos hallgatók tanulmányaikat **diplomamunka** készítésével zárják.

A módszertani útmutató célja, hogy a projektmunka/szakdolgozat/diplomamunka tartalmi és formai követelményeit ismertesse, és egyben segítséget nyújtson a sikeres elkészítéshez és benyújtáshoz.

**2. Általános alapelvek**

A szakdolgozat/diplomamunka beadása a záróvizsgára való bocsátás egyik feltétele. A szakdolgozati/diplomamunka témákra a vegyészmérnök BSc hallgatók tanulmányaik 6., a vegyész MSc szakos hallgatók tanulmányaik 2. félévében jelentkeznek. A kémia BSc hallgatók a projektmunkára tanulmányaik 4. félévében jelentkeznek. Szakdolgozati témára csak abban az esetben kell az 5. félévben jelentkezniük, amennyiben az nem folytatása a projektmunkának. Határidők: témakiírás az Intézeti honlapon március 15. illetve október 15.; témajelentkezés leadási határideje április 15. illetve november 15. A jelentkezés előfeltételeit a szak képzési követelményei rögzítik..

A „Projektmunka”, „Szakdolgozat”, „Diplomamunka” kurzusok elektronikus felvétele a jelentkezés elfogadása után – a feltételek teljesülését követően – leghamarabb a jelentkezést követő félévben lehetséges (a téma kidolgozása természetesen hamarabb is, ipari téma esetén már a nyári gyakorlat alatt is elkezdhető). A jelentkezés általában témára történik, így a leadott cím nem feltétlenül a dolgozat címe! A szakdolgozat/diplomamunka pontos címét azután rögzítik a tanulmányi rendszerben, miután a hallgató azt a DEA-ban feltöltötte.

Bármilyen, a témában, vagy annak vezetőjében beállt változást haladéktalanul jelezni kell az Intézeti oktatási felelősnek egy új jelentkezési lap kitöltésével.

A projekt dolgozat készítése során lehetőség van irodalmi ismeretek feldolgozására vagy irodalmi reakciók megismétlésére is, azonban szakdolgozat és diplomamunka esetében a dolgozatnak önálló kísérletes munkán vagy egy kémiai probléma elméleti megoldásán kell alapulnia.

A szakdolgozat/diplomamunka készítésének célja a jelölt elméleti és gyakorlati ismereteinek rendszerezése, megszilárdítása és alkalmazása, a vonatkozó résztémakör elmélyültebb tanulmányozása. A szakdolgozat/diplomamunka valóságos műszaki és/vagy kémiai feladat megoldását vagy önálló mérnöki munkát igényel. A jelölt a szakdolgozat/diplomamunka sikeres elkészítésével bizonyítja be, hogy önállóan is képes összetett feladatok megoldására. Ennek megfelelően a szakdolgozatot/diplomamunkát a legnagyobb gonddal és alapossággal kell tartalmilag és formailag kidolgozni és összeállítani.

A témákat egyetemi tanszékek, vállalatok, cégek, kutatóintézetek adják saját, megoldásra váró feladataik közül. Ebből következik, hogy a téma jó megoldása a témaküldő intézmények részére is hasznos. Nappali, illetve levelező tagozatos hallgatók a velük szerződést kötő, vagy őket alkalmazó vállalatoktól is kaphatnak témát. Megfelelő szinten megoldott tudományos diákköri dolgozat is továbbfejleszthető szakdolgozattá. Külsős téma esetén annak engedélyeztetése szükséges az Intézeti Oktatási Bizottság részéről.

A hallgatók munkáját témavezetők irányítják.

***a***. Ha a témavezetőa Debreceni Egyetemoktatója(ide értendők a kihelyezett tanszékekmunkatársai is), akkor a témavezető gyakorlati jegy beírásával (Neptun) minősíti a hallgató munkáját.

***b***. Ha a témavezető külső, ipari szakember és nincs jogosultsága a hallgatónak osztályzatotbeírnia, az Intézet az egyetemről konzulenst jelöl ki, aki segít a szakdolgozat és a védésen bemutatandó ppt file formai követelményeknek megfelelő elkészítésében, és a témavezetővel egyeztetve gyakorlati jeggyel minősíti a féléves munkát.

**Szakdolgozatként/diplomamunkaként kizárólag számítógéppel készített, papíron** **megjelenített anyagot lehet elfogadni. A projektmunkát elegendő elektronikus úton** **benyújtani.**

**3. A projektmunka/szakdolgozat/diplomamunka felépítése és terjedelme**

A dolgozat kötelező tartalmi elemei:

– Címoldal (spirálozott formában ez megegyezik a borítólappal) (ld. 1. számú melléklet)

– Kötött formában a külső borítólap eltérhet a címoldaltól (lásd 2. melléklet), de a fenti címoldalra ekkor is szükség van

– „Nyilatkozat” a szerzői jogról szóló 1999. évi LXXVI. Tv. Szabályok betartásáról – *szakdolgozat/diplomamunka* esetén (a TTK honlapjáról, a „Hallgatóknak/Záróvizsga”menüpont alól letölthető).

*Tartalomjegyzék* (oldalszámokkal)

*Rövidítések magyarázata* (Az alkalmazott jelölések és indexek összefoglaló jegyzéke,ha szükséges)

*1. Bevezetés* (a lapszámozást itt célszerű kezdeni)

1.1. A témaválasztás indoklása

1.2. A munka általános célkitűzése

*2. Irodalmi előzmények* (az ezekből következő feladatok, lehetőségek, konkrétcélmeghatározás)

*3. Az alkalmazott kísérleti módszerek* (indoklás, rövid ismertetés a reprodukálhatóságbiztosítása érdekében)

*4. Az elért eredmények* (szövegszerűen, valamint táblázatokban, ábrákon, képe-ken,spektrumokban, stb.)

*5. Az eredmények értékelése* (pontosságuk, reprodukálhatóságuk, összevetésük azirodalmi előzményekkel, következtetések, a továbbhaladás lehetősége)

(A 4. és 5. fejezet összevonható, pl: *Elért eredmények és értékelésük* vagy *Eredmények és értelmezésük* címmel)

*6. Összefoglalás*

*7. Summary (Zusammenfassung, Résumé, vagy más idegen nyelven) –* csakszakdolgozat/diplomamunka esetén

*Irodalomjegyzék*

*Mellékletek* vagy *Függelék* (ha indokolt)

A fenti sorrendtől az adott terület sajátosságainak/gyakorlatának megfelelően el lehet térni.

A titoktartási megállapodás” – *titkos szakdolgozat* esetén csak akkor része a dolgozatnak, ha ezt a külső cég / témavezető külön kéri.

A feladat kidolgozása projektmunka esetében 6-12, kémia és vegyészmérnök BSc szakdolgozat esetében 20-30, míg vegyész MSc diplomamunka esetében 35-45 A/4 oldal terjedelmű legyen. Az oldalszámkorlát 5 %-nál nagyobb mértékű átlépése szakdolgozat és diplomamunka esetén a formai követelmények megsértésének minősül. A tömeges, táblázatos számításokat, és hasonló, monoton, önállóságot nem igénylő, ismétlődő anyagot mellékletben kell/lehet közölni (ez nem számít bele az összoldalszámba).

**4. A projektmunka/szakdolgozat/diplomamunka kivitele**

Az összeállított dolgozat külsőleg is legyen tetszetős és megnyerő formájú, valamint egységes kialakítású. Ennek érdekében be kell tartani a következő kivitelezési elvárásokat.

4.1. Formátum

A szöveget szövegszerkesztővel kell írni, A/4 méretben, baloldalon 3 cm, másutt 2 cm margóval, 12-es betűnagysággal, 1,5-es sortávolsággal, Times New Roman betűkkel. Az oldal tetején „Szerző: rövid cím” aláhúzott futó fejléccel, az oldal alján folyamatos lapszámozással kell elkészíteni.

4.2. Szövegezés

A szöveges részt a tartalomjegyzékkel kell kezdeni. A tartalomjegyzéket – ha szükséges – a dolgozatban alkalmazott jelölések és indexek rövid magyarázata kövesse. Általában helyes, ha a dolgozat a téma áttekintésével, helyzetével, szakirodalmi összefoglalásával és bemutatásával kezdődik. A jelölt e részben tegyen tanúbizonyságot arról, hogy ismeri a témakört, és képes annak jellemzésére. A kidolgozás során rövid, tömör, de kételyeket kizáró, érett szövegezésre kell törekedni. A szöveges részt fejezetekre kell bontani. A fejezetek fő címe, a címek, alcímek egymáshoz való viszonyát decimális jelölési rendszerrel célszerű biztosítani – maximum három tizedesig (vö. ennek a szövegnek a beosztásával).

A képleteket, egyenleteket normál zárójelbe tett sorszámokkal – pl. (1) – kell ellátni. A használt szimbólumok, latin, illetve görög betűk jelentését vagy a tartalomjegyzéket követő „Rövidítések magyarázata” részben vagy a szövegben kell megadni.

A hasonló jellegű számított vagy mért adatokat célszerűen megszerkesztett táblázatokban kell közölni, amelyek vagy a szöveges részbe építendők vagy mellékletként csatolandók egyértelmű számozással és hivatkozással.

A szakirodalomból vett adatokra egyértelműen hivatkozni kell. Az irodalmi hivatkozási számokat folyamatos számozással szögletes zárójelbe kell tenni vagy felsőindexben zárójel nélkül kell jelölni. Például: [4] vagy4. Az irodalmi hivatkozási számoknak meg kell egyezniük a szakdolgozat végén feltüntetett, irodalomjegyzékben található számokkal.

4.3. Az ábrák, táblázatok készítésére vonatkozó előírások

A számítógéppel készített ábrákat, táblázatokat szöveg közben kell megjeleníteni. Az ábrák mérete max. A4 méret. Az ábrákat az ábra alatt folyamatos arab számozással és címmel kell ellátni. A táblázatokat szintén folyamatosan kell számozni és a számot és a táblázat címét a táblázat fölé kell írni. A szövegben legyen utalás minden ábrára és táblázatra.

4.4. Irodalmi hivatkozások

A szakdolgozat végén fel kell tüntetni a felhasznált irodalom jegyzékét. Az egyes irodalmi hivatkozásokat a szöveg szerinti sorrendben a szövegben használt hivatkozásnak megfelelően vagy szögletes zárójelbe tett vagy sima arab számokkal 1-től n-ig sorszámmal kell megadni. A hivatkozásban szerepeljen a szerző vezetékneve, a keresztnév vagy annak kezdőbetűje, a könyv címe és kiadója, illetve a folyóirat neve, valamint a megjelenés éve, kötet- és oldalszám. A cirill betűvel írt nevek és címek esetében is a latin betűs leírást kell használni. Internetes hivatkozás esetén a hivatkozott weboldal címét kell megadni, valamint a megtekintés időpontját. Szintén fel kell tüntetni a szakdolgozatra, diplomamunkára, PhD értekezésre vonatkozó hivatkozásokat is (szerző, a dolgozat típusa, készítésének helye, éve). Mind a hivatkozás számozása, mind a hivatkozási címek megadása következetes, egységes formátumú legyen.

példák:

1. N.N Greenwood, A. Earnshaw, Az elemek kémiája, Nemzeti Tankönyvkiadó (1997).
2. E. Bienvenue, S. Choua, M.A. Lobo-Recio, C. Marzin, P. Pacheco, P. Seta, G. Tarrago, *J.* *Inorg. Biochem.,* 57 (1995) 157-168.
3. Kiss J., Doktori értekezés, Debreceni Egyetem, Debrecen (2003)
4. I. Puigdomenech, Hydra/Medusa Chemical Equlilibrium Database and Plotting Software, KTH Royal Institute of Technology, 2004 http://www.kth.se/en/che/medusa/downloads-1.386254. Megtekintve: 2013. 11. 15.

vagy

1. Greenwood, N.N.; Earnshaw, A. *Az elemek kémiája*, Nemzeti Tankönyvkiadó, **1997**.
2. Bienvenue, E.; Choua, S.; Lobo-Recio, M.A.; Marzin, C.; Pacheco, P.; Seta, P.; Tarrago, G, *J. Inorg. Biochem.,* **1995,** *57,* 157-168.
3. Kiss J., *Doktori értekezés*, Debreceni Egyetem, Debrecen, **2003**
4. Puigdomenech, I.; *Hydra/Medusa Chemical Equlilibrium Database and Plotting Software*, KTH Royal Institute of Technology, **2004** http://www.kth.se/en/che/medusa/downloads-1.386254. Megtekintve: 2013. 11. 15.

**5. A projektmunka/szakdolgozat/diplomamunka beadása**

Az elkészített projektmunkát elektronikus formában (célszerűen pdf formátumban) a témavezetőnek és a szakfelelősnek kell eljuttatni legkésőbb az adott tanulmányi félévét követő vizsgaidőszak végéig.

A szakdolgozatot, illetve diplomamunkát 3 nyomtatott, bekötött/spirálozott példányban a hallgatónak személyesen kell a Tanulmányi osztályon történő bemutatás és regisztrálás után az záróvizsga bizottság titkárának (lásd TTK honlap: ttk.unideb.hu, hallgatóknak, záróvizsga) leadni a TTK Tanulmányi osztály által megadott határidőre (4 héttel a záróvizsgaidőszak megkezdése előtt). A dolgozat elektronikus változatát (az aláírt oldalakat bescannelve és nyomtatás, valamint másolás ellen jelszóvédelemmel ellátva) a *DEA*-ba kell feltölteni-ennek igazolása nélkül az abszolutórium nem állítható ki. (Részletesés pontos információ a TTK honlapján (ld. fenti honlapcím) megtalálható.)

A szakdolgozatot/diplomamunkát tanszéki szemináriumon – lehetőség szerint még a dolgozat beadása előtt – szóbeli előadás formájában be kell mutatni.

**6. A projektmunka/szakdolgozat/diplomamunka értékelése**

A „Projektmunka”, „Szakdolgozat”, illetve „Diplomamunka I.”, Diplomamunka II.” kurzusok gyakorlati jeggyel zárulnak, amit a témavezető állapít meg a félév alatt végzett munka alapján, és vagy a témavezető vagy a konzulens rögzít a Neptun rendszerben. A „Projektmunka” kurzusra csak a dolgozat beadását követően adható gyakorlati jegy.

Mind a vegyészmérnök, mind a kémia BSc szakdolgozatról a témavezető, illetve konzulens, egyeztetve a külső témavezetővel, írásbeli értékelést ad a záróvizsga bizottság részére: ez az értékelő lap (ld. 3b. melléklet) kitöltését, és fél-egyoldalas szöveges vélemény megfogalmazását jelenti, amihez segítséget nyújtanak az értékelés szempontjai (ld. 3a. melléklet).

MSc diplomamunkák gyakorlati jegyét a témavezető adja, a dolgozatot „külsős” (a témavezetővel nem azonos tanszéken dolgozó) oktató bírálja. Nem a Kémiai Intézetben (beleértve a két kihelyezett tanszéket is) készített diplomamunkát csak a Kémiai Intézet oktatója bírálhat.

A keresztbírálatokat kerüljük el (“én a te hallgatódat, te az enyémet”). A bírálatra vonatkozó leírást a 4. melléklet tartalmazza.

A dolgozat érdemjegyét valamennyi esetben a záróvizsga bizottság állapítja meg.

**7. A szakdolgozat/diplomamunka védése**

A szakdolgozat és a diplomamunka bemutatása (védés) a záróvizsga része. A záróvizsga lefolyását részletesen a szak képzési követelményrendszere tartalmazza. A záróvizsga bizottság titkárának gondoskodnia kell arról, hogy a témavezető és a bíráló tájékoztatást kapjon a záróvizsga időbeosztásáról, és lehetőség szerint részt vegyen a záróvizsgán (BSc) vagy annak a diplomamunka bemutatását jelentő nyilvános részén (MSc).

|  |  |  |
| --- | --- | --- |
| Dr. Kéki Sándor | Dr. Somsák László | Dr. Fábián István |
| egyetemi tanár | egyetemi tanár | egyetemi tanár |
| szakfelelős (vegyészmérnök BSc) | szakfelelős (kémia BSc) | szakfelelős (vegyész MSc) |

1. sz. melléklet

**P R O J E K T M U N K A / S Z A K D O L G O Z A T /**

**D I P L O M A M U N K A**

**(Cím)**

(N É V)

szak

évfolyam

Témavezető:…................név……………

………beosztás

Konzulens: (ha szükséges).....név……………

………beosztás

Debreceni Egyetem, TTK....................Tanszék

20...

2. sz. melléklet

**S Z A K D O L G O Z A T / D I P L O M A M U N K A**

(Név)

**D e b r e c e n**

**20...**

3a. sz. Melléklet

**Értékelési szempontok a szakdolgozathoz**

**1. A szakdolgozat szerkesztése, nyelvezete, stílusa (max. 5 pont)**

* a szakdolgozat jól tagolt, gördülékeny stílusú, hibamentes munka **5 pont**
* a szakdolgozat megfelelő stílusú és összeállítású, apróbb, figyelmetlenségből eredő hibákkal **4 pont**
* a szakdolgozat nyelvezete nehézkes, körülményes, de gondosan szerkesztett **3 pont**
* a szakdolgozat nyelvezete nehézkes, körülményes, több hibával **2 pont**
* a szakdolgozat nehezen áttekinthető, gondatlanul szerkesztett munka, sok hibával **1 pont**

**2. A téma irodalmának feldolgozása (max. 5 pont)**

* a szakdolgozat önálló irodalmi (magyar és idegen nyelvű) feldolgozásra támaszkodik, jól áttekinthető, elemző, logikailag egységes formában **5 pont**
* a szakdolgozat a témavezető által javasolt magyar és idegen nyelvű irodalmakat dolgozza fel, jól áttekinthető, elemző, logikailag egységes formában **4 pont**
* a szakdolgozat több és többféle magyar nyelvű irodalmat dolgoz fel, jól áttekinthető, elemző, logikailag egységes formában **3 pont**
* a szakdolgozat több magyar nyelvű (tankönyv, internet, szakdolgozat stb.) irodalmat dolgoz fel, esetleges ismétlődésekkel, helyenként logikátlanul **2 pont**
* a szakdolgozat csak egy-két tankönyvre támaszkodik, a különböző forrásokból származó információkban ismétlődések vannak, a szöveg nincs logikai egységben **1 pont**

**3. Az eredmények értékelése (max. 5 pont)**

* a szakdolgozat bemutatja a munka eredményeit, ezeket önállóan (a témavezető rövid iránymutatásával) logikusan, érthetően értékeli, kritikai látásmóddal elemzi és az eredményekből következtetéseket von le **5 pont**
* a szakdolgozat bemutatja a munka eredményeit, ezeket (a témavezető részletes iránymutatásával) logikusan, érthetően értékeli és elemzi, az eredményekből következtetéseket von le **4 pont**
* a szakdolgozat a munka eredményeit közli, rövid értékeléssel, kizárólag a témavezetővel megbeszéltekre támaszkodva **3 pont**
* a szakdolgozat a munka eredményeit közli, rövid értékeléssel, kizárólag a témavezetővel megbeszéltekre támaszkodva, de a munka pontatlanságokat, tévedéseket tartalmaz **2 pont**
* a szakdolgozat csak a munka eredményeit közli, esetlegesen pontatlanul, tévesen, értékelés nélkül **1pont**

**4. A tanult ismeretek alkalmazása a szakdolgozat írása során (max. 5 pont)**

* jó elméleti felkészültségről ad számot a hallgató, a meglévő és újonnan szerzett ismereteit jól és önállóan alkalmazza, szükség esetén utánanéz az új ismereteknek, és a feladat elvégzése során adódó problémák megoldására javaslatokat is tesz **5 pont**
* jó elméleti felkészültségről ad számot a hallgató, a meglévő és újonnan szerzett ismereteit jól és önállóan alkalmazza **4 pont**
* a törzsanyagon kívül tanult ismereteket is használja a hallgató, az új ismereteket könnyen elsajátítja, és önállóan alkalmazza **3 pont**
* a törzsanyagban tanult ismereteket általában használja a hallgató, ezek ismétlésére általában nincs szükség; az új ismereteket nehézkesen sajátítja el, és önállóan nem vagy csak többszöri ismétlés után alkalmazza **2 pont**
* a törzsanyagban tanult ismereteket nem vagy csak esetlegesen használja a hallgató, számos esetben ezek újbóli elmondására van szükség; az új ismereteket nem vagy csak nehézkesen sajátítja el, és önállóan nem alkalmazza **1 pont**

**5. A szakdolgozat megírása során végzett munka általános értékelése (hozzáállás, önállóság) (max. 5 pont)**

* a hallgató a szakdolgozatot önállóan, kevés témavezetői segítséggel írta meg **5 pont**
* a hallgató a témavezető által kijelölt feladatokat önállóan elvégezte, befektetett munkája megfelel a szakdolgozat megírásához szükséges mennyiségnek **4 pont**
* a hallgató a témavezető által kijelölt feladatokat – sok témavezetői segítséggel – elvégezte, befektetett munkája megfelel a szakdolgozat megírásához szükséges mennyiségnek **3 pont**
* a hallgató a szakdolgozat megírására kevés energiát fordította, befektetett munkája eléri a szakdolgozat összeállításához szükséges mennyiséget, nagyon sok témavezetői beavatkozást igényelt **2 pont**
* a hallgató a szakdolgozat megírására a lehető legkisebb energiát fordította, befektetett munkája éppen eléri a szakdolgozat összeállításához szükséges mennyiséget, nagyon sok témavezetői beavatkozást igényelt **1 pont**

3b. sz. melléklet

**BSc szakdolgozat értékelő lapja**

(kitöltendő az értékelési szempontok figyelembevételével)

**Hallgató neve:………………………………………………….**

**Témavezető neve:…………………………………………………………..**

**Szakdolgozat címe:…………………………………………………………………………**

|  |  |  |  |  |  |
| --- | --- | --- | --- | --- | --- |
| 1. | A szakdolgozat szerkesztése, nyelvezete, stílusa: |  | 1-5 pont |  |  |
| 2. | A téma irodalmának feldolgozása: |  | 1-5 pont |  |  |
| 3. | Az eredmények értékelése: |  | 1-5 pont |  |  |
| 4. | A tanult ismeretek alkalmazása: |  | 1-5 pont |  |  |
| 5. | A szakdolgozat megírása során végzett munka általános | | 1-5 pont |  |  |
| értékelése (hozzáállás, önállóság): |  |  |  |
|  |  |  |  |  |
|  |  | **Összesített pontszám:** | |  |  |

A szakdolgozat szöveges értékelése, esetleges kérdések (min. 1000, max. 2000 karakter szóközökkel):

…………………..

javasolt érdemjegy

Debrecen, 20.... év…………………..hó……nap

**.…………………………………..**

**témavezető**

**A szakdolgozat osztályozása:**

A szakdolgozat érdemjegyét a záróvizsga bizottság állapítja meg a témavezető szövegesen is indokolt javaslata alapján. A bizottság vizsgálja a formai követelmények teljesülését is. Az átlagos dolgozat jegye jó (4), az ettől való eltérést mindkét irányban az

értékelésben indokolni kell.

**A szakdolgozat javasolt minősítése a pontozás alapján:**

|  |  |  |  |
| --- | --- | --- | --- |
| 0 | - 11 pont | Elégtelen | (1) |
| 12 | - 14 pont | Elégséges | (2) |
| 15 | - 18 pont | Közepes | (3) |
| 19 | - 22 pont | Jó | (4) |
| 23 | - 25 pont | Jeles | (5) |

4. sz. melléklet

**MSc diplomamunka bírálatának szempontjai**

* A bírálat ***szerkezetileg*** az útmutató 3. pontjának megfelelően tárgyalja a dolgozat értékeit és esetleges hiányosságait. A leíró és az értékelő rész legyen egyensúlyban. A dolgozat szöveges értékelése 2000-3500 karakter (szóközökkel) terjedelmű legyen.
* A bírálat tartalmazzon legalább három olyan ***kérdést***, amelyek alkalmasak a jelölt vitakészségének megítélésére. (A „Megmérte-e 30 oC-on is?” nem ilyen kérdés.) A kérdéseket *számozással* ki kell emelni.
* A ***javasolt jegy*** kizárólag a „személytelen” diplomamunkára, annak tartalmára, részben formájára alapuljon. „Zsinórmérték”: az átlagos diplomamunka érdemjegye *jó (4)*, az adott munka ennek megfelel, ennél – *milyen indokok alapján* – jobb vagy gyengébb.
* A bírálatot 2 példányban kinyomtatva, aláírva ***és*** word formátumban, elektronikusan a ZVB titkárához kell eljuttatni. (A kérdések a záróvizsgán kivetítésre kerülnek, hogy azokat mindenki lássa és ne kelljen felolvasni.)
* A ZVB elnöke – egy ZVB taggal konzultálva – jogosult a ***bírálat kiegészítését*** kérni.